Ο **Ρόμπερτ Άιτνερ** (*Robert Eitner*, 22 Οκτωβρίου 1832 – 2 Φεβρουαρίου 1905) ήταν Γερμανός μουσικολόγος και βιβλιογράφος.

Η ζωή και το έργο του
---------------------

Ο Άιτνερ γεννήθηκε στο Μπρεσλάου (το σημερινό Βρότσλαβ της Πολωνίας). Σπούδασε στο πανεπιστήμιο της πόλεως, όπου είχε για πέντε χρόνια δάσκαλο τον συνθέτη και πάίκτη εκκλησιαστικού οργάνου Μόριτς Μπρόσιχ (Moritz Brosig, 1815-1887). Μερικές πηγές ωστόσο τονίζουν ότι ο Άιτνερ υπήρξε κατά μεγάλο μέρος αυτοδίδακτος.

Το 1853 ο Άιτνερ εγκαταστάθηκε στο Βερολίνο, όπου εργάσθηκε ως δάσκαλος της μουσικής. Δημιούργησε μερικές συνθέσεις για πιάνο και τραγούδια. Το 1863 άνοιξε το δικό του ωδείο, αλλά πλέον το ενδιαφέρον του στεφόταν όλο και περισσότερο μακριά από τη διδασκαλία και προς τη μουσικολογική έρευνα και συγγραφή. Το 1867 συνέταξε ένα «Λεξικόν Ολλανδών συνθετών», που κέρδισε ένα βραβείο από την Εταιρεία Προαγωγής της Μουσικής στο Άμστερνταμ, μολονότι τελικώς δεν εκδόθηκε ποτέ.

Το 1868 ο Άιτνερ πρωτοστάτησε στην ίδρυση στο Βερολίνο της «Εταιρείας Μουσικών Ερευνών» (*Gesellschaft für Musikforschung*), της οποίας έγινε γραμματέας και συντάκτης του μηνιαίου περιοδικού της, του *Monatshefte für Musik-Geschichte*. Μία ακόμη σειρά εκδόσεων από την Εταιρεία ήταν η 29-τομη *Publikation älterer praktischer und theoretischer Musikwerke*. Υπήρξε επίσης μια διαδοχή βιβλιογραφικών έργων, που αντανακλούσε τον ενθουσιασμό του Άιτνερ για τις μουσικές συνθέσεις του 16ου και του 17ου αιώνα. Επιπροσθέτως, επιμελήθηκε ένα δεκάτομο έργο αναφοράς υπό τον τίτλο *Biographisch-Bibliographisches Quellen-Lexikon der Musiker und Musikgelehrten der christlichen Zeitrechnung bis zur Mitte des neunzehnten Jahrhunderts*, που εκδόθηκε από το 1900 έως το 1904 στη Λειψία και εντόπιζε τόσο τα χειρόγραφα, όσο και τα τυπωμένα έργα των πρώιμων Ευρωπαίων συνθετών και μουσικολόγων. Αυτό το έργο εκτιμήθηκε τελικώς ως ερευνητικό εργαλείο, αρκετά ώστε να είναι διαθέσιμο σε περισσότερες από 200 μείζονες ευρωπαϊκές βιβλιοθήκες.

Μία ακόμα συγγραφική συνεισφορά του Άιτνερ υπήρξαν τα 399 βιογραφικά λήμματα που έγραψε για το λεξικό *Allgemeine Deutsche Biographie*, αφορώντα σχεδόν όλα μουσικούς.

Το 1882 ο Άιτνερ εγκαταστάθηκε στην επαρχιακή μικρή πόλη Τέμπλιν, μεταξύ του Βερολίνου και της Βαλτικής Θάλασσας, όπου και απεβίωσε σε ηλικία 72 ετών.

Παραπομπές
----------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12444276q. Ανακτήθηκε στις 10  Οκτωβρίου 2015.
3. 1 2  *International Music Score Library Project*. Category:Eitner,\_Robert. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 10  Δεκεμβρίου 2014.
5. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 30  Δεκεμβρίου 2014.
6. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12444276q. Ανακτήθηκε στις 10  Οκτωβρίου 2015.
7. 1 2 3  Georg von Dadelsen (1959). «Eitner, Robert Musikbibliograph, \* 22.10.1832 Breslau, † 2.2.1905 Templin (Uckermark)». *Neue Deutsche Biographie*. Historische Kommission bei der Bayerischen Akademie der Wissenschaften (HiKo), Μόναχο. σελ. 424. Ανακτήθηκε στις 4 Ιουλίου 2016.
8. 1 2  «Eitner, Robert». *Kulturportal West-Ost*. Stiftung Deutsche Kultur im östlichen Europa – OKR, Königswinter. Ανακτήθηκε στις 4 Ιουλίου 2016.
9. 1 2 3 4 5  «Robert Eitner German musicologist». *Encyclopædia Britannica*. Ανακτήθηκε στις 4 Ιουλίου 2016.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 54241692
* LCCN: n89669587
* ISNI: 0000 0001 2133 5668
* GND: 11643788X
* SUDOC: 067038743
* BNF: cb12444276q (data)
* BIBSYS: 90392743
* NKC: mzk2003209509
* BNE: XX4578662

 |

 |